Indikasjoner

Sjekke graden av øsofagustømming hos pasienter med achalasi før og etter ballongdilatasjon

Med Cleveland-protokollen ser man på graden av øsofagustømming etter fastsatte tidsintervall. Undersøkelsen gjøres før og etter behandling (ballongdilatasjon). Målet er å prøve å vise effekten på lang sikt.

Andre typer øsofagusundersøkelser, se:

Øsofagus, utredning og kartlegging

Øsofagus v/fremmedlegeme

Øsofagus preoperativ achalasi-undersøkelse

Øsofagus postoperativ achalasi-undersøkelse

Øsofagus, Svelgstudie

Øsofagus, spørsmål om perforasjon / fistel

Forberedelse før undersøkelse

Faste 4 timer før timeavtale

Forberedelser

Informere pasienten

Finne frem utstyr

Blande kontrast

Utstyr/Kontrast

Plastkrus x 4

Pussbekken

Cellestoff

Linjal

KONTRAST

E-Z-HD Barium Sulfat utblandet med 300 ml vann

Ha klart ca 100 ml kontrast pr plastkrus

1 plastkrus med vann

Innstilling av pasient før undersøkelse

Stående

Eksponeringsparametere

Overbordsrør.

Teknikk: Colon- program. Gjennomlysning 7,5 pr sek

Metode:

I stående posisjon skal pasienten drikke så mye vedkommende klarer i 30-45 sekunder. Vanligvis ca 100-250 ml.

Plasser linjalen til venstre på brystet til pasienten, den skal ikke over projisere øsofagus. Bildene skal fremstille den bariumsfylte delen av øsofagus med overgang til magesekk. Merk at disse pasientene kan ha breddeforøket øsofagus. Spar gjennomlysningsbilder når pasienten drikker.

Bilder: Pasient stående litt skrått mot venstre, full utblending i høyden

3 bilder tas: 1, 2 og 5 minutter etter siste svelging.

Etterarbeid:

Husk og skrive «beskjed til radiolog» i RIS hvo det angis mengde kontrast pasient drakk i løpet av 45 sekunder. Skriv evt om pasienten brukte kortere tid.

Gjøres av radiologen:

Måling av bariumhøyden: Fra distale øsofagus til øvre væskespeil med barium.

Måling av største øsofagusbredde.